**Ομήρου Οδύσσεια**

**Περίληψη ραψωδίας β.**

**Η συνέλευση των Ιθακήσιων**

Την επόμενη μέρα ο Τηλέμαχος καλεί σε συνέλευση τον λαό της Ιθάκης. Σκοπός του Τηλέμαχου είναι να τους ανακοινώσει την απόφαση του να ταξιδέψει στην Πύλο και την Σπάρτη, για να μάθει για την τύχη του πατέρα του.

Κατηγορεί τους Μνηστήρες, ότι σπαταλούν την περιουσία του και ότι θέλουν να παντρευτούν την μητέρα του. Ο Αντίνοος, ένας από τους Μνηστήρες, θα φωνάξει στον Τηλέμαχο και θα κατηγορήσει την Πηνελόπη, ότι αυτή φταίει, που δεν αποφασίζει ποιον θα παντρευτεί. Με ένα τέχνασμα η Πηνελόπη αποφεύγει το γάμο: κάθε μέρα υφαίνει το σάβανο του Λαέρτη, του πατέρα του Οδυσσέα και κάθε βράδυ το ξηλώνει, για να κερδίσει χρόνο. Απαιτεί λοιπόν από τον Τηλέμαχο να την στείλει πίσω στο πατέρα της για να την ζητήσουν σε γάμο. Ο Τηλέμαχος αρνείται και ζητάει από τον Δία να τους τιμωρήσει. Εκείνη την στιγμή εμφανίζονται δυο πελώριοι αετοί πάνω από το κεφάλι τους και ο μάντης Αλιθέρσης καταλαβαίνει, ότι έρχεται μεγάλο κακό στην Ιθάκη.

Λίγο πριν τελειώσει η συνέλευση οι Μνηστήρες θα δώσουν ένα καράβι στον Τηλέμαχο, ελπίζοντας ότι θα χαθεί και αυτός, όπως και ο πατέρας του. Έτσι ο Τηλέμαχος ετοιμάζεται για το ταξίδι του. Αποκαλύπτει στη πιστή του παραμάνα το ταξίδι του, αλλά αυτή ορκίζεται να μην το πει στη μητέρα του. Μόλις νύχτωσε ο Τηλέμαχος μαζί με τους συντρόφους του ξεκινά. Στο τιμόνι βρισκόταν η Αθηνά με την μορφή του Μέντορα, πιστού φίλου του Οδυσσέα για να συνοδεύσει τον Τηλέμαχο στο ταξίδι του.

**Άσκηση : Να κυκλώσεις την σωστή απάντηση.**

1. Για ποιο λόγο ο Τηλέμαχος καλεί σε συνέλευση τον λαό της

Ιθάκης;

α. Για να τους ανακοινώσει ότι ο Οδυσσέας δεν ζει.

β. Για να τους πληροφορήσει για το ταξίδι του στην Πύλο και

την Σπάρτη.

γ. Για να διαλέξει ποιος θα γίνει βασιλιάς.

2. Για ποιο λόγο αντιδρούν οι Μνηστήρες και ειδικά ο Αντίνοος;

α. επειδή ο Τηλέμαχος θα φύγει από την Ιθάκη.

β. επειδή ζητάει ένα καράβι για το ταξίδι του.

γ. επειδή η Πηνελόπη με ένα τέχνασμα αποφεύγει το γάμο με

έναν από αυτούς.

3. Με ποιο τρόπο ο Δίας απαντά στην παράκληση του Τηλέμαχου

να τιμωρήσει τους Μνηστήρες;

α. Στέλνει δυο αετούς πάνω από το κεφάλι των Μνηστήρων.

β. Στέλνει την Αθηνά στην Ιθάκη.

γ. Ρίχνει τον κεραυνό πάνω στους Μνηστήρες.

4. Ποια είναι η δεύτερη μεταμφίεση της Αθηνάς με σκοπό να

βοηθήσει τον Τηλέμαχο;

α. Μεταμφιέζεται σε Μέντορα, φίλο του Οδυσσέα.

β. Μεταμφιέζεται σε μάντη Αλιθέρσης.

γ. Εμφανίζεται ως πιστή παραμάνα του Τηλέμαχου.